Na temelju članka 35. Zakona o vlasništvu i drugim stvarnim pravima („Narodne novine“ broj 91/96, 73/00, 114/01, 79/06, 141/06, 146/08, 38/09, 143/12, 152/14), članka 33. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Kalnik („Službeni glasnik Koprivničko-križevačke županije“ broj 4/18) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18. i 4/20), Općinsko vijeće Općine Kalnik na 19. sjednici održanoj 14. lipnja 2020. donijelo je

**ODLUKU**

**o kupnji nekretnina**

Članak 1.

Za potrebe izgradnje društvenog doma u naselju Vojnovec Kalnički, Općina Kalnik izvršit će otkup nekretnina od posjednika Sakač Krunoslava iz Ljubešćice, Kapela Kalnička 49 i Jakopčić Katica iz Varaždinskih Toplica, Leskovac Toplički 86.

Članak 2.

Predmet kupnje su nekretnine stambena kuća sa pomoćnim zgradama na lokaciji Vojnovec Kalnički, katastarske čestice broj 39/2 (površine 52 m2), 39/3 (površine 108 m2), 40/1 (površine 128 m2), 40/2 (površine 199 m2), 40/3 (površine 54 m2) i 40/5 (površine 33 m2), ukupne vrijednosti 60.000,00 (šezdesettisuća) kuna.

Članak 3.

Ovom Odlukom se ovlašćuje općinski načelnik Općine Kalnik da izvrši sve pravne radnje vezane uz parcelaciju čestica, sklapanje kupoprodajnih ugovora i sređivanja vlasničkog stanja kupljenog zemljišta.

**OPĆINSKO VIJEĆE**

**OPĆINE KALNIK**

KLASA: 940-01/20-01/04

URBROJ: 2137/23-20-2

Kalnik, 14. lipnja 2020.

**PREDSJEDNIK**

**Igor Tomić,** univ.bacc.ing.mech.